
DR.30.11.2015  13  

 

Timbalan Yang di-Pertua [Datuk Haji Ismail bin Haji Mohamed Said]:  Soalan 
Hospital Sarawak.  Sila.   

Dato' Wan Mohammad Khair-il Anuar Wan Ahmad [Kuala Kangsar]:  Terdapat 
juga kemudahan-kemudahan parkir di hospital-hospital di seluruh negara khususnya juga di 
Sarawak dan juga di Sabah sepatutnya digunakan oleh pelawat-pelawat dan juga keluarga-
keluarga pesakit tetapi disalahgunakan ataupun digunakan untuk hal-hal lain, pergi 
shopping atau pun pergi ke pejabat-pejabat yang berhampiran dengan hospital-hospital.  
Jadi, apakah pihak kementerian sedar tentang perkara ini dan apakah langkah-langkah 
pihak kementerian khususnya perkara ini tidak berlaku dan merugikan khususnya pelawat-
pelawat atau pengunjung-pengunjung ke hospital.  Jadi, itulah soalan tambahan saya.  
Terima kasih.   

Dato' Seri Dr. Hilmi bin Yahaya: Terima kasih, soalan ini general. Tidak apalah, 
saya jawab ya. Sebenarnya memang kita sedar perkara ini memang amat-amat serius di 
mana ada yang tidak ada kena mengena dengan hospital pun dia pergi parking di hospital 
yang percuma. Jadi dia pergi shopping dan sebagainya. Saya lihat banyak tempat begitu.  
Sebab itu hari ini timbul masalah besar. Masalahnya ialah kakitangan kita pun kalau ikut 
kadarnya kalau ada satu katil ada lebih kurang empat kakitangan kita. Maknanya kalau ada 
1,000 katil ada 4,000 kakitangan kita. Maknanya kalau tiga syif maknanya lebih kurang 350 
hingga 400 parking diperlukan kalau semuanya bawa kereta lah.  

Selain daripada itu yang datang untuk melawat memang berat dan ditambah pula 
dengan mereka yang tidak ada kena mengena dengan hospital pun pergi parking juga 
kerana percuma. Sebab itu hari ini pihak kementerian sudah pun membuat keputusan untuk 
kita memberi tender untuk kita uruskan buat sementara waktu. Kita punya parking di zon 
tengah dahulu, kita akan panggil tender untuk diuruskan dan kadar pun kita sudah tetapkan.  
Kadar untuk zon tengah ini kita tetapkan berapa dan maknanya penender kalau hendak 
libatkan diri dengan projek ini dia kena mengikut kadar yang telah ditetapkan. Maknanya 
akhirnya kita dapat mengelakkan daripada mereka yang tidak ada kena mengena dengan 
hospital untuk parking di hospital Tuan Yang di-Pertua. Ini sebab sementara lah.   

Selain daripada itu, kita juga sedang berurusan untuk mendapatkan tender, 
mengeluarkan tender untuk wujudkan tempat letak kereta tambahan di tiap-tiap hospital 
Tuan Yang di-Pertua.   

 

7. Dato' Othman bin Aziz [Jerlun] minta Menteri Perusahaan Perladangan dan 
Komoditi menyatakan bentuk kerjasama antara Malaysia dan Indonesia bagi meningkatkan 
hasil dan menstabilkan harga kelapa sawit untuk jangka panjang 

Timbalan Menteri Perusahaan, Perladangan dan Komoditi [Dato' Noriah binti 
Kasnon]:  Terima kasih Yang Berhormat Jerlun, Tuan Yang di-Pertua.  Bagi soalan 7 untuk 
makluman Ahli Yang Berhormat, Malaysia dan Indonesia secara kolektifnya menyumbang 
hampir 85% pengeluaran minyak sawit dunia.  Oleh yang demikian, kerjasama yang erat 
antara kedua-dua negara dalam menangani isu-isu komoditi khususnya sawit semenjak 
tahun 2006 telah bertujuan untuk memberi manfaat dari aspek menstabilkan harga minyak 
sawit dalam jangka panjang.   

Di samping itu, langkah ini juga membolehkan para pengusaha tanaman sawit 
terutamanya pekebun kecil meraih faedah dari harga yang lebih stabil.  Sehubungan 
dengan itu Tuan Yang di-Pertua pada 21 November 2015, negara Malaysia dan Indonesia 
telah memeterai piagam penubuhan Council of Palm Oil Producing Countries dengan izin 
(CPOPC).   

Tujuan penubuhan CPOPC ini adalah untuk memperkukuh dan meningkatkan 
kerjasama dalam pelbagai bidang bagi mempromosi faedah dan kebaikan minyak sawit 
serta produk hilirannya dengan menjamin kemapanan industri sawit.  Keahlian dalam 
CPOPC akan dibuka kepada negara-negara pengeluar sawit yang lain.   

Tuan Yang di-Pertua, penubuhan CPOPC juga akan membolehkan pelaksanaan 
langkah-langkah bersepadu di kalangan negara-negara pengeluar minyak sawit.  Ini adalah 
dalam jangka panjang akan membolehkan pengukuhan kerjasama di kalangan para 
pengeluar minyak sawit dari aspek-aspek kerja sama penyelidikan promosi, imej positif 
minyak sawit dan juga kemapanan industri sawit.  Sekian Tuan Yang di-Pertua.   



Timbalan Yang di-Pertua [Datuk Haji Ismail bin Haji Mohamed Said]: Soalan Hospital Sarawak. Sila. Dato' Wan Mohammad Khair-il Anuar Wan Ahmad [Kuala Kangsar]: Terdapat juga kemudahan-kemudahan parkir di hospital-hospital di seluruh negara khususnya juga di Sarawak dan juga di Sabah sepatutnya digunakan oleh pelawat-pelawat dan juga keluarga- keluarga pesakit tetapi disalahgunakan ataupun digunakan untuk hal-hal lain, pergi shopping atau pun pergi ke pejabat-pejabat yang berhampiran dengan hospital-hospital. Jadi, apakah pihak kementerian sedar tentang perkara ini dan apakah langkah-langkah pihak kementerian khususnya perkara ini tidak berlaku dan merugikan khususnya pelawat- pelawat atau pengunjung-pengunjung ke hospital. Jadi, itulah soalan tambahan saya. Terima kasih. Dato' Seri Dr. Hilmi bin Yahaya: Terima kasih, soalan ini general. Tidak apalah, saya jawab ya. Sebenarnya memang kita sedar perkara ini memang amat-amat serius di mana ada yang tidak ada kena mengena dengan hospital pun dia pergi parking di hospital yang percuma. Jadi dia pergi shopping dan sebagainya. Saya lihat banyak tempat begitu. Sebab itu hari ini timbul masalah besar. Masalahnya ialah kakitangan kita pun kalau ikut kadarnya kalau ada satu katil ada lebih kurang empat kakitangan kita. Maknanya kalau ada 1,000 katil ada 4,000 kakitangan kita. Maknanya kalau tiga syif maknanya lebih kurang 350 hingga 400 parking diperlukan kalau semuanya bawa kereta lah. Selain daripada itu yang datang untuk melawat memang berat dan ditambah pula dengan mereka yang tidak ada kena mengena dengan hospital pun pergi parking juga kerana percuma. Sebab itu hari ini pihak kementerian sudah pun membuat keputusan untuk kita memberi tender untuk kita uruskan buat sementara waktu. Kita punya parking di zon tengah dahulu, kita akan panggil tender untuk diuruskan dan kadar pun kita sudah tetapkan. Kadar untuk zon tengah ini kita tetapkan berapa dan maknanya penender kalau hendak libatkan diri dengan projek ini dia kena mengikut kadar yang telah ditetapkan. Maknanya akhirnya kita dapat mengelakkan daripada mereka yang tidak ada kena mengena dengan hospital untuk parking di hospital Tuan Yang di-Pertua. Ini sebab sementara lah. Selain daripada itu, kita juga sedang berurusan untuk mendapatkan tender, mengeluarkan tender untuk wujudkan tempat letak kereta tambahan di tiap-tiap hospital Tuan Yang di-Pertua. 7. Dato' Othman bin Aziz [Jerlun] minta Menteri Perusahaan Perladangan dan Komoditi menyatakan bentuk kerjasama antara Malaysia dan Indonesia bagi meningkatkan hasil dan menstabilkan harga kelapa sawit untuk jangka panjang Timbalan Menteri Perusahaan, Perladangan dan Komoditi [Dato' Noriah binti Kasnon]: Terima kasih Yang Berhormat Jerlun, Tuan Yang di-Pertua. Bagi soalan 7 untuk makluman Ahli Yang Berhormat, Malaysia dan Indonesia secara kolektifnya menyumbang hampir 85% pengeluaran minyak sawit dunia. Oleh yang demikian, kerjasama yang erat antara kedua-dua negara dalam menangani isu-isu komoditi khususnya sawit semenjak tahun 2006 telah bertujuan untuk memberi manfaat dari aspek menstabilkan harga minyak sawit dalam jangka panjang. Di samping itu, langkah ini juga membolehkan para pengusaha tanaman sawit terutamanya pekebun kecil meraih faedah dari harga yang lebih stabil. Sehubungan dengan itu Tuan Yang di-Pertua pada 21 November 2015, negara Malaysia dan Indonesia telah memeterai piagam penubuhan Council of Palm Oil Producing Countries dengan izin (CPOPC). Tujuan penubuhan CPOPC ini adalah untuk memperkukuh dan meningkatkan kerjasama dalam pelbagai bidang bagi mempromosi faedah dan kebaikan minyak sawit serta produk hilirannya dengan menjamin kemapanan industri sawit. Keahlian dalam CPOPC akan dibuka kepada negara-negara pengeluar sawit yang lain. Tuan Yang di-Pertua, penubuhan CPOPC juga akan membolehkan pelaksanaan langkah-langkah bersepadu di kalangan negara-negara pengeluar minyak sawit. Ini adalah dalam jangka panjang akan membolehkan pengukuhan kerjasama di kalangan para pengeluar minyak sawit dari aspek-aspek kerja sama penyelidikan promosi, imej positif minyak sawit dan juga kemapanan industri sawit. Sekian Tuan Yang di-Pertua.